ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-7.2 ΥΛΟΠΟΙΗΣΗ ΕΞΩΤΕΡΙΚΗΣ ΑΞΙΟΛΟΓΗΣΗΣ ΚΑΙ ΠΑΡΑΚΟΛΟΥΘΗΣΗ ΣΥΣΤΑΣΕΩΝ

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΣΚΟΠΟΣ 3](#_Toc170736717)

[2. ΒΗΜΑΤΑ ΥΛΟΠΟΙΗΣΗΣ 3](#_Toc170736718)

[3. ΧΡΟΝΟΔΙΑΓΡΑΜΜΑ 7](#_Toc170736719)

4. ΣΧΕΤΙΚΑ ΕΓΓΡΑΦΑ…………………………………………………………………………………………………………………………………..8

[5. ΑΡΧΕΙΑ 8](#_Toc170736720)

[6. ΥΠΕΥΘΥΝΟΤΗΤΕΣ 8](#_Toc170736721)

[7. ΕΠΕΞΗΓΗΣΕΙΣ 8](#_Toc170736722)

[8. ΟΔΗΓΙΕΣ ΕΡΓΑΣΙΑΣ 8](#_Toc170736723)

[9. ΔΙΑΓΡΑΜΜΑ ΡΟΗΣ 9](#_Toc170736724)

# ΣΚΟΠΟΣ

Η Διαδικασία καθορίζει τον τρόπο με τον οποίο η ΜΟΔΙΠ υποστηρίζει το Ίδρυμα και τις ακαδημαϊκές και λοιπές μονάδες κατά την εξωτερική αξιολόγηση/πιστοποίηση, ενώ παράλληλα, βοηθά στην εισαγωγή βελτιώσεων, σύμφωνα με τις παρατηρήσεις και τα σχόλια των εμπειρογνωμόνων.

# ΒΗΜΑΤΑ ΥΛΟΠΟΙΗΣΗΣ

**2.1 Προγραμματισμός Εξωτερικής Αξιολόγησης/Πιστοποίησης**

ΥΠΕΥΘΥΝΟΣ: ΜΟΔΙΠ, ΕΘΑΑΕ

ΑΡΧΕΙΑ:

ΠΕΡΙΓΡΑΦΗ:

Η ΕΘΑΑΕ ενημερώνει την ΜΟΔΙΠ και την υπό αξιολόγηση ακαδημαϊκή ή άλλη μονάδα για τον χρόνο και τον τρόπο που έχει προγραμματιστεί για να λάβει χώρα η διαδικασία της επιτόπιας επιθεώρησης από την Επιτροπή Εξωτερικής Αξιολόγησης και Πιστοποίησης.

Επίσης, η ΕΘΑΑΕ κοινοποιεί στο Ίδρυμα τα μέλη της Επιτροπής Εξωτερικής Αξιολόγησης και Πιστοποίησης της εν λόγω μονάδας που θα επιθεωρήσει.

Η ΜΟΔΙΠ είναι υπεύθυνη για την ενημέρωση των εμπλεκόμενων μερών του Ιδρύματος, για την επιτόπια ή διαδικτυακή επιθεώρηση της Επιτροπής Εξωτερικής Αξιολόγησης και Πιστοποίησης που αφορά (ενδεικτικά):

* στο ΕΣΔΠ
* στα Ακαδημαϊκά Τμήματα για τα εκάστοτε Προγράμματα Σπουδών
* στις διοικητικές και λοιπές υπηρεσίες για το σύστημα ποιότητας και τις λειτουργίες που υλοποιούν.

Η ακαδημαϊκή ή άλλη μονάδα σε συνεργασία με την ΜΟΔΙΠ δημιουργεί το πρόγραμμα της επιτόπιας ή διαδικτυακής επιθεώρησης της Επιτροπής Εξωτερικής Αξιολόγησης και Πιστοποίησης (ΕΕΑΠ).

Η ΜΟΔΙΠ αποστέλλει στην ΕΘΑΑΕ:

* το συμπληρωμένο πρότυπο
* τα συμμετέχοντα μέλη
* τα στοιχεία των Υπευθύνων Επικοινωνίας για την Εξωτερική Αξιολόγηση της συγκεκριμένης μονάδας.

Η ΕΘΑΑΕ οριστικοποιεί το πρόγραμμα της εξωτερικής αξιολόγησης σε συνεργασία με την ΜΟΔΙΠ.

Το οριστικοποιημένο πρόγραμμα διαβιβάζεται στον/στην Πρόεδρο και στην ΟΜΕΑ του Τμήματος, οι οποίοι αναλαμβάνουν την ενημέρωση των συμμετεχόντων.

**2.2 Διενέργεια Εξωτερικής Αξιολόγησης/Πιστοποίησης**

ΥΠΕΥΘΥΝΟΣ: ΜΟΔΙΠ, ΕΘΑΑΕ, ΟΜΕΑ, Μονάδες ΓΠΑ

ΑΡΧΕΙΑ:

ΠΕΡΙΓΡΑΦΗ:

Κατά την διάρκεια της επιτόπιας επίσκεψης της Επιτροπής Εξωτερικής Αξιολόγησης/Πιστοποίησης, η ΜΟΔΙΠ παρακολουθεί και παρέχει την υποστήριξή της στα Τμήματα του ΓΠΑ.

Επίσης, η ΜΟΔΙΠ, σε συνεργασία με τις αρμόδιες και εμπλεκόμενες μονάδες του Ιδρύματος, μεριμνά ώστε:

* να υπάρχει σε άμεση διάθεση όλο το απαιτούμενο υλικό τεκμηρίωσης, που υποστηρίζει την εφαρμογή των Διαδικασιών Διασφάλισης Ποιότητας, και να παρέχεται κάθε δυνατή πληροφορία στα μέλη της ΕΕΑΠ
* να ενημερώνονται όλα τα συμμετέχοντα μέλη σχετικά με τον σκοπό και το πρόγραμμα της Διαδικασίας
* να τηρηθεί και να διεξαχθεί το πρόγραμμα της Εξωτερικής Αξιολόγησης και Πιστοποίησης.

**2.3 Έκδοση έκθεσης Εξωτερικής Αξιολόγησης/Πιστοποίησης**

ΥΠΕΥΘΥΝΟΣ: ΜΟΔΙΠ, ΕΘΑΑΕ, ΟΜΕΑ, Μονάδες ΓΠΑ

ΑΡΧΕΙΑ: Έκθεση Εξωτερικής Αξιολόγησης & Πιστοποίησης, E.7.2-01 Σχέδιο Δράσης

ΠΕΡΙΓΡΑΦΗ:

Μετά την πραγματοποίηση της εξωτερικής αξιολόγησης και πιστοποίησης του ΕΣΔΠ ή ΠΣ ή οποιασδήποτε άλλης δομής του Ιδρύματος, η ΕΘΑΑΕ κοινοποιεί στην ΜΟΔΙΠ και στον αντίστοιχο Υπεύθυνο Επικοινωνίας της αξιολογούμενης μονάδας το σχέδιο της Έκθεσης Εξωτερικής Αξιολόγησης & Πιστοποίησης, που μπορεί να αφορά στο ΕΣΔΠ ή σε Πρόγραμμα Σπουδών ή σε οποιαδήποτε άλλη μονάδα του Ιδρύματος.

Στην συνέχεια η ΜΟΔΙΠ μελετά διεξοδικά το σχέδιο της Έκθεσης Εξωτερικής Αξιολόγησης & Πιστοποίησης ΕΣΔΠ και συντάσσει κείμενο με τυχόν παρατηρήσεις επί του Σχεδίου, το οποίο υποβάλλει στην ΕΘΑΑΕ εντός της προβλεπόμενης προθεσμίας.

Στις περιπτώσεις που αφορούν στα σχέδια Εκθέσεων Εξωτερικής Αξιολόγησης και Πιστοποίησης ΠΣ ή άλλης μονάδας, υπεύθυνη για την μελέτη και την σύνταξη του κειμένου των παρατηρήσεων είναι η ΟΜΕΑ ή ο κατά περίπτωση υπεύθυνος. Το κείμενο με τις παρατηρήσεις επί του σχεδίου συντάσσεται εντός της προκαθορισμένης προθεσμίας και διαβιβάζεται στην ΜΟΔΙΠ ώστε να υποβληθεί στην ΕΘΑΑΕ.

Το τελικό κείμενο της Έκθεσης Εξωτερικής Αξιολόγησης και Πιστοποίησης, συνοδευόμενο από την απόφαση του Συμβουλίου της ΕΘΑΑΕ στην οποία αναφέρεται και η διάρκεια της πιστοποίησης και σχετική συνοδευτική επιστολή, αναρτάται στην ιστοσελίδα της ΜΟΔΙΠ.

Επίσης, στην περίπτωση που η απόφαση αφορά σε Πρόγραμμα Σπουδών ή σε άλλη μονάδα, τα σχετικά έγγραφα αναρτώνται και στην ιστοσελίδα του αντίστοιχου ακαδημαϊκού τμήματος ή της άλλης μονάδας.

**2.4 Ενημέρωση Ιδρύματος**

ΥΠΕΥΘΥΝΟΣ: ΜΟΔΙΠ

ΑΡΧΕΙΑ:

ΠΕΡΙΓΡΑΦΗ:

Η ΜΟΔΙΠ είναι υπεύθυνη για την ενημέρωση των αρμόδιων οργάνων (Τμήματος, Σχολής, Συγκλήτου, Διοίκησης) σχετικά με την τελική απόφαση για χορήγηση ή μη πιστοποίησης.

Στην περίπτωση αρνητικής απόφασης της ΕΘΑΑΕ κατά την Εξωτερική Αξιολόγηση/Πιστοποίηση, το Ίδρυμα έχει το δικαίωμα να υποβάλει ένσταση κατά της απόφασης της ΕΘΑΑΕ.

**2.5 Σύνταξη Σχεδίου Δράσης**

ΥΠΕΥΘΥΝΟΣ: ΜΟΔΙΠ

ΑΡΧΕΙΑ: Ε.7.2-01

ΠΕΡΙΓΡΑΦΗ:

Μετά την πραγματοποίηση της εξωτερικής αξιολόγησης και πιστοποίησης του ΕΣΔΠ/ΠΣ του Ιδρύματος, η ΜΟΔΙΠ μελετά προσεκτικά την Έκθεση Εξωτερικής Αξιολόγησης & Πιστοποίησης και αποφασίζει, σε συνεργασία με την διοίκηση του Ιδρύματος ή/και της Ακαδημαϊκής Μονάδας, την υιοθέτηση μέρους ή του συνόλου των συστάσεων της Επιτροπής Εξωτερικής Αξιολόγησης & Πιστοποίησης, προκειμένου να καταρτίσει στην συνέχεια ένα Σχέδιο Δράσης (Ε.7.2.-01).

Το Σχέδιο Δράσης αποτελεί τον προγραμματισμό ενεργειών που θα πραγματοποιηθούν με την χρήση των αναγκαίων πόρων και θα συμβάλουν στην επίτευξη των προτεινόμενων βελτιώσεων και στην άρση των αδυναμιών που έχουν εντοπισθεί στην Έκθεση Εξωτερικής Αξιολόγησης & Πιστοποίησης.

Ειδικότερα, το Σχέδιο Δράσης περιέχει τα παρακάτω στοιχεία:

* **Συστάσεις***:* είναι οι κατευθύνσεις που έχει διατυπώσει η Επιτροπή Εξωτερικής Αξιολόγησης & Πιστοποίησης και στοχεύουν στο να οδηγήσουν το Ίδρυμα/Ακαδημαϊκή Μονάδα στην επίτευξη του προσδοκώμενου αποτελέσματος.
* **Στόχοι:** είναι οι επιθυμητές αλλαγές που αναμένεται να προκύψουν από την ολοκλήρωση των προγραμματισμένων ενεργειών που έχουν σχεδιαστεί για την υλοποίηση των εν λόγω συστάσεων. Οι στόχοι πρέπει να πληρούν τα SMART κριτήρια και να είναι:
* Συγκεκριμένοι (Specific) - να ορίζουν τι ακριβώς πρέπει να επιτευχθεί
* Μετρήσιμοι (Measurable) - να είναι εφικτό να μετρηθούν με όρους χρόνου, ποιότητας, ποσότητας, οικονομικών πόρων κ.λπ.
* Επιτεύξιμοι (Achievable) - να είναι ρεαλιστικοί, δεδομένων των συνθηκών που υπάρχουν στο εσωτερικό και εξωτερικό περιβάλλον του Ιδρύματος, αλλά και των πόρων που διαθέτει (ανθρώπινων, οικονομικών, κ.λπ.)
* Σχετικοί (Relevant) με την απόδοση του Ιδρύματος
* Χρονικά προσδιορίσιμοι (Timed) - με συγκεκριμένο χρονοδιάγραμμα (αρχή και τέλος, καθώς και ενδιάμεσα χρονικά ορόσημα ελέγχου)
* **Ενέργειες**: είναι οι προγραμματισμένες ενέργειες για την επίτευξη των στόχων∙ ενδέχεται να υπάρχουν περισσότερες από μία προγραμματισμένες ενέργειες για έναν στόχο.
* **Αναγκαίοι πόροι**: είναι οι πόροι που απαιτούνται, όπως οικονομικοί, ανθρώπινο δυναμικό κ.λπ. για την υλοποίηση της προβλεπόμενης ενέργειας.
* **Χρονοδιάγραμμα:** δηλώνει το χρονικό διάστημα κατά το οποίο αναμένεται να επιτευχθεί ο στόχος.

Το Σχέδιο Δράσης του ΕΣΔΠ συντάσσεται από την ΜΟΔΙΠ και κοινοποιείται σε όλα τα ενδιαφερόμενα μέρη και την Διοίκηση του Ιδρύματος.

Το Σχέδιο Δράσης των ΠΣ συντάσσεται από την Ακαδημαϊκή Μονάδα και αποστέλλεται στην ΜΟΔΙΠ για τις αναγκαίες ενέργειες στο πλαίσιο της Εσωτερικής Αξιολόγησης.

**2.6 Σύνταξη Έκθεσης Παρακολούθησης**

ΥΠΕΥΘΥΝΟΣ: ΜΟΔΙΠ, ΕΘΑΑΕ, Ακαδημαϊκές Μονάδες

ΑΡΧΕΙΑ: Ε.7.2-01, Ε.7.2-02

ΠΕΡΙΓΡΑΦΗ:

Μετά την πάροδο δύο ετών από την ημερομηνία της πιστοποίησης, η ΜΟΔΙΠ/Ακαδημαϊκή Μονάδα αποτιμά τις ενέργειες που πραγματοποιήθηκαν, την πρόοδο που έχει συντελεστεί κατά την εφαρμογή του Σχεδίου Δράσης (Ε.7.2-01) και συντάσσει τον πίνακα «Παρακολούθηση Αποτελεσμάτων» (Ε.7.2-02).

Ειδικότερα, ο πίνακας περιλαμβάνει τα ακόλουθα:

* τα αποτελέσματα που έχουν επιτευχθεί
* τον βαθμό επίτευξης των αποτελεσμάτων
* τις ενέργειες που πραγματοποιήθηκαν για την συμμόρφωση ως προς τις συστάσεις της Εξωτερικής Αξιολόγησης και Πιστοποίησης.

Η Έκθεση Παρακολούθησης, αφού οριστικοποιηθεί, μετά από συνεργασία της ΜΟΔΙΠ και της Ακαδημαϊκής Μονάδας (όπου απαιτείται), αποστέλλεται στην ΕΘΑΑΕ από την ΜΟΔΙΠ και δημοσιεύεται στην ιστοσελίδα του Ιδρύματος, ως συνοδευτικό έγγραφο της Έκθεσης Εξωτερικής Αξιολόγησης & Πιστοποίησης.

**2.7 Σύνταξη Έκθεσης Προόδου (5ετίας)**

ΥΠΕΥΘΥΝΟΣ: ΜΟΔΙΠ, ΕΘΑΑΕ, Ακαδημαϊκές Μονάδες

ΑΡΧΕΙΑ: Ε.7.2-01, Ε.7.2-03

ΠΕΡΙΓΡΑΦΗ:

Μετά την πάροδο πέντε ετών από την ημερομηνία της πιστοποίησης, η ΜΟΔΙΠ/Ακαδημαϊκή Μονάδα αποτιμά τις ενέργειες που πραγματοποιήθηκαν, την πρόοδο που έχει συντελεστεί κατά την εφαρμογή του Σχεδίου Δράσης (Ε.7.2-01) και πλέον συντάσσει τον πίνακα «Παρακολούθηση Αποτελεσμάτων» (Ε.7.2-02), που αφορά στον συνολικό χρόνο από την τελευταία πιστοποίηση μέχρι την επόμενη.

Ειδικότερα, ο πίνακας περιλαμβάνει τα ακόλουθα:

* τα αποτελέσματα που έχουν επιτευχθεί
* τον βαθμό επίτευξης των αποτελεσμάτων
* τις ενέργειες που πραγματοποιήθηκαν για την συμμόρφωση ως προς τις συστάσεις της Εξωτερικής Αξιολόγησης και Πιστοποίησης.

Η Έκθεση Προόδου πενταετίας (Ε.7.2-03), αφού οριστικοποιηθεί, μετά από συνεργασία της ΜΟΔΙΠ και της Ακαδημαϊκής Μονάδας (όπου απαιτείται), αποστέλλεται στην ΕΘΑΑΕ από την ΜΟΔΙΠ και αποτελεί Παράρτημα στον φάκελο πιστοποίησης που υποβάλλει η ΜΟΔΙΠ στην ΕΘΑΑΕ.

# ΧΡΟΝΟΔΙΑΓΡΑΜΜΑ

3.1 Η Διασφάλιση Ποιότητας, εν προκειμένω η Πιστοποίηση, είναι μια συνεχής διαδικασία, η οποία δεν τελειώνει με την εξωτερική παροχή πληροφοριών ή αναφορά, αλλά απαιτείται συνέχιση της διαδικασίας της περαιτέρω εσωτερικής παρακολούθησης του Ιδρύματος.

3.2 Επομένως, το ΓΠΑ λαμβάνει όλα τα απαραίτητα μέτρα, ώστε η πρόοδος, που συντελέστηκε από την τελευταία φορά που εφαρμόστηκε η διαδικασία της Εξωτερικής Διασφάλισης Ποιότητας, να ληφθεί υπ’ όψη κατά την προετοιμασία της επόμενης

3.3 Η Εξωτερική Αξιολόγηση είναι μια περιοδικά επαναλαμβανόμενη διαδικασία και η περιοδικότητά της καθορίζεται από την ΕΘΑΑΕ.

# ΣΧΕΤΙΚΑ ΕΓΓΡΑΦΑ

* Πρότυπα ΕΘΑΑΕ

# ΑΡΧΕΙΑ

|  |  |  |  |  |  |
| --- | --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
|  | Τελική Έκθεση Εξωτερικής Αξιολόγησης/Πιστοποίησης του ΕΣΔΠ ή ΠΣ | **✓** | **✓** | Επ’ άπειρον | ΜΟΔΙΠ |
|  | Απόφαση της ΕΘΑΑΕ για χορήγηση πιστοποίησης του ΕΣΔΠ ή ΠΣ | **✓** | **✓** | Επ’ άπειρον | ΜΟΔΙΠ |
| **Ε.7.2-01** | Σχέδιο Δράσης | **✓** | **✓** | Επ’ άπειρον | ΜΟΔΙΠ |
| **Ε.7.2-02** | Έκθεση Παρακολούθησης | **✓** | **✓** | Επ’ άπειρον | ΜΟΔΙΠ |
| **Ε.7.2-03** | Έκθεση Προόδου Πενταετίας | **✓** | **✓** | Επ’ άπειρον | ΜΟΔΙΠ |

# ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

7.1 Η Εξωτερική Διασφάλιση Ποιότητας, εν προκειμένω η Εξωτερική Αξιολόγηση με σκοπό την Πιστοποίηση, μπορεί να λειτουργήσει ως μέσο εξακρίβωσης της αποτελεσματικότητας της Εσωτερικής Διασφάλισης Ποιότητας του Ιδρύματος και ως καταλύτης για την βελτίωσή της, ενώ, επιπλέον, μπορεί να προσφέρει νέες προοπτικές σε αυτή. Παρέχει επίσης πληροφορίες, με στόχο την δημόσια επιβεβαίωση της θετικής πορείας των δραστηριοτήτων του Ιδρύματος.

# ΟΔΗΓΙΕΣ ΕΡΓΑΣΙΑΣ

# 

# ΔΙΑΓΡΑΜΜΑ ΡΟΗΣ

